വെള്ളം പുഴയിലേക്ക് ഒഴുക്കും പള്ളിപ്പടിയിലെ പ്രശ്നം തീരും തിരൂരങ്ങാടി : പാലത്തിങ്ങല് പുതിയ പാലത്തിന് സമീപം തൃക്കുളം പള്ളിപ്പടിയില് ഓട നിര്മാണം പൂര്ത്തിയാകാത്തതിനെ തുടര്ന്നുണ്ടായ വെള്ളക്കെട്ടിന് പരിഹാരമാകുന്നു. പുതിയ പാലത്തിന് സമീപം ഓടയിലെ വെള്ളം ഒഴുകിപ്പോകുന്നതിന് ശാസ്ത്രീയ സംവിധാനങ്ങള് ഇല്ലാതായതോടെയാണ് പരിസരവാസികള്ക്കും വാഹനങ്ങള്ക്കും പ്രയാസമുണ്ടാകുന്നതരത്തില് വെള്ളക്കെട്ട് ഉണ്ടായിരുന്നത്. ഇതിനായുള്ള നിര്മാണം പൊതുമരാമത്ത് വകുപ്പ് തുടങ്ങി. നാടുകാണിപരപ്പനങ്ങാടി പാതയിലെ പള്ളിപ്പടിയിലാണ് ശക്തമായ മഴയ്ക്കിടെ വന്തോതില് വെള്ളക്കെട്ട് ഉണ്ടായിരുന്നത്. പരിഹാരമാവശ്യപ്പെട്ട് നാട്ടുകാര് രംഗത്തെത്തിയിരുന്നു. നടപടി ആവശ്യപ്പെട്ട് എ.ഐ.വൈ.എഫ്. യൂണിറ്റ് കമ്മിറ്റി കഴിഞ്ഞദിവസം റോഡ് ഉപരോധിക്കുകയും ചെയ്തിരുന്നു.The post വെള്ളം പുഴയിലേക്ക് ഒഴുക്കും പള്ളിപ്പടിയിലെ പ്രശ്നം തീരും first appeared on MalayalamExpressOnline.